Stingray (TV-serie 1964)

Stingray er en britisk animert dukkefilmserie innen science fiction-, action- og eventyrsjangeren som ble sendt på ITV fra 1964 til 1965. Serien var satt i fremtiden, nærmere bestemt i 2060-årene. Sentralt i handlingen var den atomdrevne ubåten Stingray, som var flaggskipet til World Aquanaut Security Patrol (WASP), som hadde som oppgave å overvåke verdenshavene. Ubåten kunne nå en toppfart på 1100 km/t, nå dybder ned til 11 km og var bevæpnet med spesialutviklede torpedomissiler. Kollapsede oljeplattformer, eksplosjoner, fremmede akvatiske vesener og undersjøiske sivilisasjoner var noen av seriens ingredienser. Serien benyttet seg mye av marionettedukke-teknikk og hadde flere likhetstrekk med Thunderbirds som var en del av kanalens «Supermarionation». Begge seriene ble skapt av Gerry og Sylvia Anderson.

Stingray var den første britiske tv-serien som ble lagd i farger. Til tross for at serien var britisk var alle karakterene amerikanske.

Se også 

 Fireball XL5
 Thunderbirds

Referanser

Eksterne lenker 
 

Britiske animerte barneserier
Britiske science fiction-TV-serier
Animerte science fiction-TV-serier
Britiske eventyrserier
Animerte eventyrserier
Animerte fantasyserier
Stop motion-TV-serier
Britiske TV-serier fra 1960-årene
Fiksjon satt i fremtiden
TV-produksjoner på ITV